DEĊIŻJONI TAL-KUNSILL 2009/840/PESK
tas-17 ta’ Novembru 2009
li timplimenta l-Pożizzjoni Komuni 2007/140/PESK dwar miżuri restrittivi kontra l-Iran
IL-KUNSILL TAL-UNJONI EWROPEA,
Wara li kkunsidra l-Pożizzjoni Komuni tal-Kunsill 2007/140/PESK (1), u b’mod partikolari l-Artikolu 7(2) tagħha, flimkien mal-Artikolu 23(2) tat-Trattat dwar l-Unjoni Ewropea,
Billi:
(1)
Fis-27 ta’ Frar 2007 l-Kunsill adotta l-Pożizzjoni Komuni 2007/140/PESK dwar miżuri restrittivi kontra l-Iran.
(2)
Skont l-Artikolu 8(2) tal-Pożizzjoni Komuni 2007/140/PESK, il-Kunsill wettaq reviżjoni sħiħa tal-lista ta’ persuni u entitajiet, kif imniżżel fl-Anness II, li għalihom japplikaw l-Artikoli 4(1)(b) u 5(1)(b) ta’ dik il-Pożizzjoni Komuni.
(3)
Il-Kunsill ikkonkluda li l-persuni u l-entitajiet elenkati fl-Anness II għall-Pożizzjoni Komuni 2007/140/PESK għandhom jibqgħu soġġetti għall-miżuri restrittivi speċifiċi previsti fih.
(4)
Il-lista ta’ persuni u entitajiet għandha tiġi emendata sabiex jittieħed kont tal-bidliet fil-Gvern u fl-amministrazzjoni fl-Iran, kif ukoll fis-sitwazzjoni tal-individwi u l-entitajiet ikkonċernati.
(5)
Il-lista tal-persuni u l-entitajiet imsemmija fl-Artikoli 4(1)(b) u 5(1)(b) tal-Pożizzjoni Komuni 2007/140/PESK għandha tiġi aġġornata kif meħtieġ,
IDDEĊIEDA KIF ĠEJ:
Artikolu 1
L-Anness II għall-Pożizzjoni Komuni 2007/140/PESK għandu jiġi sostitwit bit-test imniżżel fl-Anness għal din id-Deċiżjoni.
Artikolu 2
Din id-Deċiżjoni għandha tieħu effett fid-data tal-adozzjoni tagħha.
Artikolu 3
Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
Magħmul fi Brussell, is-17 ta’ Novembru 2009.